Πρόταση οδηγίας του Συμβουλίου περί κυκλοφορίας των υλικών για ζωοτροφές που τροποποιεί τις οδηγίες 70/524/ΕΟΚ, 74/63/ΕΟΚ, 80/511/ΕΟΚ, 82/471/ΕΟΚ, 82/475/ΕΟΚ, 91/357/ΕΟΚ, 91/516/ΕΟΚ, 92/87/ΕΟΚ και 93/74/ΕΟΚ και καταργεί την οδηγία 77/101/ΕΟΚ (94/C 236/08) (Κείμενο που παρουσιάζει ενδιαφέρον για τον ΕΟΧ) COM(94) 313 τελικό - 94/0180 (CNS)

(Υποβληθείσα από την Επιτροπή στις 20 Ιουλίου 1994)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, στο πλαίσιο της παραγωγής, μεταποίησης και κατανάλωσης των γεωργικών προϊόντων, τα υλικά για ζωοτροφές διαδραματίζουν σημαντικό ρόλο στη γεωργία 7

ότι, λόγω της αυξανόμενης προσοχής σε θέματα ποιότητας, αποδοτικότητας και περιβάλλοντος, ο ρόλος των ζωοτροφών στη γεωργία θα αποκτήσει ακόμη μεγαλύτερη σημασία 7

ότι, στην προοπτική της εξέλιξης αυτής, οι κανόνες που διέπουν την κυκλοφορία υλικών για ζωοτροφές είναι σημαντικοί για να επιτευχθεί ικανοποιητικός βαθμός διαφάνειας σε ολόκληρη την τροφική αλυσίδα, βελτιώνοντας την ποιότητα της γεωργικής παραγωγής, και κυρίως της κτηνοτροφικής 7

ότι η οδηγία 77/101/ΕΟΚ του Συμβουλίου της 23ης Νοεμβρίου 1976 περί της εμπορίας των απλών ζωοτροφών (1), όπως τροποποιήθηκε τελευταία από την οδηγία 90/654/ΕΟΚ (2), θεσπίζει κανόνες για την εμπορία των απλών ζωοτροφών 7 ότι τα κράτη μέλη είχαν μέχρι στιγμής διαφορετικές παραδόσεις όσον αφορά την κανονιστική ρύθμιση της εμπορίας πρώτων υλών 7 γι' αυτό το λόγο, η οδηγία 77/101/ΕΟΚ επιτρέπει, σε ορισμένες περιπτώσεις, στα κράτη μέλη να θεσπίσουν κανόνες κατά παρέκκλιση 7

ότι οι παρεκκλίσεις αυτές οδήγησαν σε μια κατάσταση όπου σε ορισμένα κράτη μέλη η οδηγία 77/101/ΕΟΚ ρυθμίζει την εμπορία τόσο των απλών ζωοτροφών όσο και των πρώτων υλών για ζωοτροφές και σε άλλα κράτη μέλη την εμπορία μόνο των απλών ζωοτροφών 7 αυτό το τελευταίο σημείο παρέχει τη δυνατότητα να πωλούνται οι απλές ζωοτροφές ως πρώτη ύλη για ζωοτροφές και να μη διέπονται από την εφαρμογή κανενός κανονισμού 7

ότι, για την αποτελεσματική λειτουργία της ενιαίας αγοράς, οι διαφορές που υπάρχουν σε επίπεδο κρατών μελών πρέπει να εξαλειφθούν 7 ότι, δεδομένου του πεδίου που πρέπει να καλυφθεί, η οδηγία 77/101/ΕΟΚ πρέπει να αντικατασταθεί από νέα ρύθμιση 7

ότι οι απλές ζωοτροφές και οι πρώτες ύλες για ζωοτροφές είναι τόσο όμοιες και προσεγγίζουν τόσο πολύ μεταξύ τους ώστε, για να εξασφαλιστεί η συνεκτική ολοκλήρωση του πεδίου εφαρμογής της παρούσας οδηγίας, πρέπει να αποτελέσουν μια και μόνη κατηγορία: «υλικά για ζωοτροφές» 7

ότι, για να επιτευχθεί ο επιθυμητός βαθμός διαφάνειας σε όλο το μήκος της τροφικής αλυσίδας, η παρούσα οδηγία καλύπτει την «κυκλοφορία» των υλικών για ζωοτροφές 7

ότι η επίτευξη ικανοποιητικών αποτελεσμάτων στον τομέα της κτηνοτροφικής παραγωγής εξαρτάται σε μεγάλο βαθμό από την ορθή χρήση κατάλληλων και καλής ποιότητας υλικών για ζωοτροφές 7 ότι, για το λόγο αυτό, τα υλικά για ζωοτροφές πρέπει να είναι πάντα υγιεινά, ανόθευτα και σύμφωνα με τα συναλλακτικά ήθη 7 ότι δεν πρέπει να αποτελούν κίνδυνο για την υγεία των ζώων ή του ανθρώπου ή να τίθενται σε εμπορία κατά τρόπο που ενδέχεται να προκαλέσει πλάνη 7

ότι πολλά προϊόντα μπορεί άλλοτε να προορίζονται για τη διατροφή των ζώων και άλλοτε όχι 7 ότι, όταν προορίζονται για διατροφή, αυτό πρέπει να καθίσταται σαφές με την απαίτηση ειδικής σήμανσης όσον αφορά τον προορισμό κατά τη στιγμή που τίθενται σε κυκλοφορία για το σκοπό αυτό 7

ότι, σε πολλές περιπτώσεις, η διακίνηση των υλικών για ζωοτροφές γίνεται σε φορτία χύμα, χωρισμένα ή όχι σε πολλές μονάδες 7 ότι η κυκλοφορία των υλικών για ζωοτροφές συνοδεύεται τις περισσότερες φορές από έγγραφα όπως είναι τιμολόγια και φορτωτικές 7 ότι τα έγγραφα αυτά μπορούν να χρησιμοποιούνται ως «συνοδευτικά έγγραφα», όπως ορίζεται στο άρθρο 5 της παρούσας οδηγίας 7 ότι αυτό επιτρέπεται μόνον εάν σε όλα τα στάδια της κυκλοφορίας εξασφαλίζει καταλλήλως τον προσδιορισμό και κοινό αριθμό πρωτοκόλλου (των μονάδων) του φορτίου και του συνοδευτικού εγγράφου, χρησιμοποιώντας π.χ. τους κατάλληλους αριθμούς πρωτοκόλλου ή σημεία αναφοράς 7

ότι τα υλικά ζωοτροφών μπορεί να διαφέρουν ως προς την ποιότητά τους από πλευράς υγιεινής ή θρεπτικότητας 7 ότι πρέπει να γίνει σαφής διάκριση μεταξύ των διαφόρων υλικών για ζωοτροφές απαιτώντας, όταν τίθενται σε κυκλοφορία, να φέρουν σήμανση όπου εμφαίνονται οι αντίστοιχες ειδικές ονομασίες 7

ότι είναι ανάγκη να παρασχεθεί στους αγοραστές ή τους χρήστες υλικών για ζωοτροφές, στην τροφική αλυσίδα, ακριβής και σημαντική πρόσθετη πληροφόρηση, όπως οι ποσότητες των συστατικών αυτών που έχουν άμεση επίπτωση στην ποιότητα του υλικού για ζωοτροφές 7 ότι είναι ανάγκη να αποφευχθεί η μη δήλωση από τον πωλητή των αναλυτικών συστατικών, για να προστατευθούν οι μικροί αγοραστές ώστε να μην αναζητούν ματαίως την εν λόγω πληροφόρηση και για να αποφεύγονται άσκοπες δαπάνες για ανώφελες πολυάριθμες αναλύσεις ακριβώς πριν από το τέλος της τροφικής αλυσίδας 7 ότι ορισμένα κράτη μέλη αντιμετωπίζουν δυσκολίες στον έλεγχο στο επίπεδο του αγροκτήματος 7 ότι υπό τις συνθήκες αυτές απαιτούνται διατάξεις σχετικές με τη δήλωση των συστατικών στην αρχή της τροφικής αλυσίδας 7

ότι η απαίτηση αυτή δεν είναι απολύτως απαραίτητη σε περίπτωση βέβαιων παραδόσεων σε καταχωρισμένους παρασκευαστές σύνθετων ζωοτροφών που διαθέτουν τον απαραίτητο εξοπλισμό που καθιστά δυνατό τον προσδιορισμό της σύνθεσης των χρησιμοποιηθέντων υλικών για ζωοτροφές, εφόσον η δήλωση των ποσοτήτων των αναλυτικών συστατικών των σύνθετων ζωοτροφών πρέπει να συμμορφώνεται προς τις διατάξεις της οδηγίας 79/373/ΕΟΚ του Συμβουλίου (3), όπως τροποποιήθηκε τελευταία από την οδηγία 93/74/ΕΟΚ (4) 7 ότι αυτό πρέπει να καθίσταται σαφές με προδιαγραφή που απαιτεί ειδική σήμανση σχετική με τον προορισμό 7

ότι η κυκλοφορία των υλικών για ζωοτροφές από και μεταξύ γεωργών συνίσταται κατά το μεγαλύτερο μέρος της σε συγκομισθέντα προϊόντα φυτικής προέλευσης, στη φυσική τους κατάσταση, νωπά ή διατηρημένα, που έχουν υποβληθεί ή όχι σε απλή φυσική επεξεργασία όπως είναι το κόψιμο ή το άλεσμα και δεν έχουν χρησιμοποιηθεί πρόσθετες ύλες 7 ότι, για λόγους γενικών γνώσεων όσον αφορά τα χαρακτηριστικά των προϊόντων αυτών και τη δυνατότητα εφαρμογής των διατάξεων αυτών στην πράξη, δεν πρέπει να απαιτείται δήλωση συστατικών σε συνοδευτικό έγγραφο - όπως είναι τα τιμολόγια 7 ότι η δήλωση αυτή πρέπει να απαιτείται μετά την επεξεργασία των προϊόντων αυτών με πρόσθετες ύλες, εφόσον η επεξεργασία αυτή είναι δυνατόν να μεταβάλει τη χημική σύνθεση και τη θρεπτική αξία 7

ότι υλικά για ζωοτροφές ζωικής προέλευσης πωλούνται σε μικρές ποσότητες σε πολλά καταστήματα λιανικής πώλησης, κυρίως για τα ζώα συντροφιάς 7 ότι, για λόγους γενικής γνώσης όσον αφορά τα χαρακτηριστικά των προϊόντων αυτών και τη δυνατότητα πρακτικής εφαρμογής, δεν πρέπει να απαιτείται δήλωση των συστατικών 7

ότι, όταν δεν είναι άμεσα διαθέσιμα οριστικά αξιόπιστα δεδομένα για τα αναλυτικά συστατικά, ιδίως όσον αφορά υλικά για ζωοτροφές από τρίτες χώρες, τα οποία τίθενται για πρώτη φορά σε κυκλοφορία στην Κοινότητα, για να αποφεύγονται άσκοποι αποκλεισμοί σε λιμάνια και οδικές/σιδηροδρομικές συνδέσεις, πρέπει να παρέχεται η δυνατότητα τελικής επιβεβαίωσης των προσωρινώς δηλούμενων δεδομένων εντός έξι εργασίμων ημερών 7

ότι πολλοί βασικοί κοινοτικοί κανονισμοί προβλέπουν καταλόγους συστατικών και υλικών για ζωοτροφές 7

ότι, για πρακτικούς λόγους και για να υπάρχει συνοχή και αποτελεσματικότητα από νομικής πλευράς, πρέπει να καταρτιστεί κατάλογος των κύριων υλικών για ζωοτροφές, παρόμοιος με εκείνους που ήδη υπάρχουν σε παρεμφερείς τομείς 7

ότι ο κατάλογος αυτός δεν μπορεί να είναι εξαντλητικός λόγω της μεγάλης πολυμορφίας των προϊόντων και των παραπροϊόντων που δύνανται να τίθενται σε κυκλοφορία και να χρησιμοποιούνται, λόγω της συνεχούς ανάπτυξης της τεχνολογίας τροφίμων και της ανάγκης να μην περιοριστούν οι επιλογές των παρασκευαστών ζωοτροφών και των γεωργών 7 ότι είναι δυνατόν να επιτραπεί η κυκλοφορία υλικών για ζωοτροφές, εκτός εκείνων που περιλαμβάνονται στους προαναφερόμενους καταλόγους, αρκεί να προσδιορίζονται με ειδικές ονομασίες με τις οποίες θα αποφεύγονται συγχύσεις με υλικά για ζωοτροφές που παρέχουν δικαίωμα για ονομασία σε κοινοτικό επίπεδο.

ότι τα υλικά για ζωοτροφές που περιέχουν μεγαλύτερες ποσότητες ανεπιθύμητων ουσιών και προϊόντων, όπως ορίζεται για απλές ζωοτροφές στο παράρτημα Ι της ογηγίας 74/63/ΕΟΚ του Συμβουλίου (5), όπως τροποποιήθηκε τελευταία από την οδηγία 93/74/ΕΟΚ, πρέπει να παραδίδονται για περαιτέρω μεταποίηση μόνο σε καταχωρισμένους παρασκευαστές σύνθετων ζωοτροφών που διαθέτουν και τον κατάλληλο εξοπλισμό 7 ότι αυτό πρέπει να καθίσταται σαφές με ειδική προδιαγραφή για σήμανση που αφορά τον προορισμό τους 7

ότι η μεταβολή του καταλόγου των κυρίων υλικών για ζωοτροφές είναι μέτρο επιστημονικού χαρακτήρα 7

ότι ο κατάλογος που περιλαμβάνεται στο μέρος Β του παραρτήματος Ι της παρούσας οδηγίας πρέπει να χρησιμοποιείται για την κυκλοφορία των υλικών ζωοτροφών ανεξαρτήτως προορισμού, καθώς επίσης και για τη σήμανση των υλικών που χρησιμοποιούνται για την παρασκευή σύνθετων ζωοτροφών 7

ότι η οδηγία 92/87/ΕΟΚ της Επιτροπής της 26ης Οκτωβρίου 1992 για την κατάρτιση μη αποκλειστικού καταλόγου των κυριότερων συστατικών που χρησιμοποιούνται συνήθως και διατίθενται στο εμπόριο για την παρασκευή σύνθετων ζωοτροφών που δεν προορίζονται για ζώα συντροφιάς (6) προβλέπει κατάλογο των συστατικών για τις προδιαγραφές σύνθετων ζωοτροφών που αφορούν τη σήμανση 7 ότι πρέπει να ληφθούν μέτρα για να εξασφαλισθεί ότι η οδηγία 92/87/ΕΟΚ καταργείται μόλις αρχίσουν να ισχύουν τα μέρη Α και Β του παραρτήματος Ι της παρούσας οδηγίας 7

ότι, για να αυξηθεί η σαφήνεια και η δυνατότητα σύγκρισης στον τομέα της διεθνούς ταυτοποίησης των ζωοτροφών και της ανταλλαγής δεδομένων για τις ζωοτροφές, η Επιτροπή πρέπει να αναλάβει το καθήκον της θέσπισης των διατάξεων εφαρμογής, κατά περίπτωση, με σκοπό τη θέσπιση εύχρηστου διεθνούς συστήματος κωδικοποίησης για ζωοτροφές, με βάση γλωσσάρια σχετικά με την καταγωγή, το μέρος, την επεξεργασία, την ωρίμανση/ποιότητα των ζωοτροφών 7

ότι, για να διευκολυνθεί η θέσπιση των μέτρων εφαρμογής, πρέπει να ακολουθηθεί η διαδικασία που θεσπίζει τη συνεργασία μεταξύ των κρατών μελών και της Επιτροπής στο πλαίσιο της Μόνιμης Επιτροπής Ζωοτροφών 7

ότι είναι σημαντικό να εξασφαλιστεί ότι η ακρίβεια των δηλώσεων μπορεί να ελέγχεται επίσημα με τρόπο εναίο για ολόκληρη την Κοινότητα, σύμφωνα με τις σχετικές διατάξεις που ορίζονται στην οδηγία, σε όλα τα στάδια της κυκλοφορίας των υλικών για ζωοτροφές 7

ότι η θέσπιση της παρούσας οδηγίας του Συμβουλίου οδηγεί στην κατάργηση των όρων «απλές ζωοτροφές», «πρώτες ύλες (συστατικά)», «πρώτες ύλες» και «συστατικά» 7 ότι οι όροι αυτοί πρέπει να αντικατασταθούν στην υφιστάμενη νομοθεσία της ΕΚ για τις ζωοτροφές, και ιδίως στις οδηγίες του Συμβουλίου 70/524/ΕΟΚ (7), 74/63/ΕΟΚ, 80/511/ΕΟΚ (8), 82/471/ΕΟΚ (9), 82/475/ΕΟΚ (10), 91/357/ΕΟΚ (11), 91/516/ΕΟΚ (12), 92/87/ΕΟΚ και 93/74/ΕΟΚ (13) από τον όρο «υλικά για ζωοτροφές» «και, ενδεχομένως, ο ορισμός των «υλικών για ζωοτροφές» πρέπει να αντικατασταθεί από τον ορισμό παρούσας οδηγίας 7 ότι αυτό έχει επίσης επίπτωση στον ορισμό των σύνθετων ζωοτροφών 7

ότι τα «μείγματα υλικών για ζωοτροφές», εκτός εκείνων που αναγράφονται ρητώς στον κατάλογο ως υλικά για ζωοτροφές, θεωρούνται «ημι-παρασκευασμένες σύνθετες ζωοτροφές» 7 ότι η οδηγία 79/373/ΕΟΚ πρέπει να τροποποιηθεί αναλόγως 7

ότι τα υλικά για ζωοτροφές που περιέχουν μεγαλύτερες ποσότητες ανεπιθύμητων ουσιών και προϊόντων όπως ορίζεται για τις απλές ζωοτροφές στο παράρτημα Ι της οδηγίας 74/63/ΕΟΚ πρέπει να παραδίδονται μόνο σε καταχωρισμένους παρασκευαστές σύνθετων ζωοτροφών 7 ότι οι ανεπιθύμητες αυτές ουσίες και προϊόντα, εκτός της αφλατοξίνης, του κάδμιου και του αρσενικού και τα σχετικά υλικά για ζωοτροφές, συμπεριλαμβανομένων και των οριζομένων εξαιρέσεων, πρέπει να αναγράφονται στον κατάλογο του παραρτήματος ΙΙ μέρος Β της οδηγίας 74/63/ΕΟΚ 7

ότι για την αποτελεσματική προστασία της υγείας των ανθρώπων και των ζώων, καθώς και για την αποτελεσματική λειτουργία της εσωτερικής αγοράς, πρέπει να αναληφθεί δράση στο επίπεδο της Κοινότητας,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία αφορά τα υλικά για ζωοτροφές που κυκλοφορούν στο εσωτερικό της Κοινότητας.

2. Η παρούσα οδηγία εφαρμόζεται, με την επιφύλαξη άλλων κοινοτικών διατάξεων, στον τομέα της διατροφής των ζώων.

Άρθρο 2

Κατά την έννοια της παρούσας οδηγίας νοούνται ως:

α) «υλικά για ζωοτροφές» τα διάφορα προϊόντα φυτικής ή ζωικής προέλευσης σε φυσική κατάσταση, νωπά ή συντηρημένα, και τα παράγωγα των βιομηχανικών τους μεταποιήσεων, καθώς και οι οργανικές ή ανόργανες ουσίες, είτε περιέχουν πρόσθετες ύλες είτε όχι, που προορίζονται να χρησιμοποιηθούν για την από του στόματος διατροφή των ζώων, είτε αυτούσιες είτε σε μεταποιημένη μορφή, για την παρασκευή συνθέτων ζωοτροφών ή ως φορείς προμιγμάτων 7

β) «θέση σε κυκλοφορία» («κυκλοφορία»): η κατοχή υλικών για ζωοτροφές με σκοπό την πώλησή τους ή άλλη μορφή μεταβίβασης σε τρίτους, είτε δωρεάν είτε με πληρωμή, καθώς και η πώληση και άλλες μορφές μεταβίβασης καθαυτές.

Άρθρο 3

Τα κράτη μέλη ορίζουν ότι τα υλικά για ζωοτροφές επιτρέπεται να κυκλοφορούν μόνον αν είναι υγιεινά, ανόθευτα και σύμφωνα με τα συναλλακτικά ήθη. Τα κράτη μέλη ορίζουν ότι τα υλικά για ζωοτροφές δεν επιτρέπεται να ενέχουν κίνδυνο για την υγεία των ζώων ή του ανθρώπου και ότι δεν πρέπει να προσφέρονται ή να τίθενται στο εμπόριο κατά τρόπο που να ενδέχεται να δημιουργεί πλάνη.

Άρθρο 4

Τα κράτη μέλη ορίζουν ότι κατά την κυκλοφορία των υλικών για ζωοτροφές εφαρμόζονται οι γενικές διατάξεις του παραρτήματος Ι μέρος Α.

Άρθρο 5

1. Τα κράτη μέλη ορίζουν ότι τα υλικά για ζωοτροφές είναι δυνατόν να κυκλοφορήσουν μόνο αν οι ενδείξεις οι οποίες απαριθμούνται κατωτέρω - και οι οποίες συνεπάγονται την ευθύνη του παραγωγού, του συσκευαστή, του εισαγωγέα, του πωλητή ή του διανομέα που είναι εγκατεστημένοι στο εσωτερικό της Κοινότητας - αναφέρονται, κατά τρόπο ευδιάκριτο, ευανάγνωστο και ανεξίτηλο, σε συνοδευτικό έγγραφο ή ενδεχομένως επί της συσκευασίες, επί του δοχείου ή επί ετικέτας η οποία επισυνάπτεται ή επικολλάται επ' αυτού:

α) οι λέξεις «υλικό για ζωοτροφές» 7

β) η ονομασία του υλικού για ζωοτροφές και, ανάλογα με την περίπτωση, τα λοιπά απαιτούμενα στοιχεία σύμφωνα με τις διατάξεις του άρθρου 7 7

γ) για τα υλικά για ζωοτροφές που απαριθμούνται στο μέρος Β του παραρτήματος Ι, οι ενδείξεις που αναφέρονται στη στήλη 4 του μέρους Β του παραρτήματος Ι 7

δ) για τα υλικά για ζωοτροφές που δεν απαριθμούνται στο μέρος Β του παραρτήματος Ι, οι ενδείξεις που αναφέρονται στη στήλη 2 του πίνακα του μέρους Γ του παραρτήματος Ι 7

ε) ανάλογα με την περίπτωση, οι ενδείξεις που προβλέπονται στο μέρος Α του παραρτήματος Ι 7

στ) η καθαρή ποσότητα εκπεφρασμένη σε μονάδες μάζας στην περίπτωση στερεών προϊόντων και σε μονάδες μάζας ή όγκου σε περίπτωση υγρών προϊόντων 7

ζ) το όνομα ή η εταιρική επωνυμία και η διεύθυνση ή η έδρα της εταιρείας του υπευθύνου για τις ενδείξεις που αναφέρονται στην παρούσα παράγραφο.

2. Άλλα στοιχεία είναι δυνατόν να εμφαίνονται στις συσκευασίες, τους περιέκτες, τις ετικέτες και στα συνοδευτικά έγγραφα αρκεί να αφορούν αντικειμενικούς παράγοντες ή παράγοντες που μπορούν να προσδιοριστούν ποσοτικά και δύνανται να τεκμηριωθούν και δεν παραπλανούν τον αγοραστή.

3. Για ποσότητες υλικών για ζωοτροφές που δεν υπερβαίνουν τα 10 χιλιόγραμμα και προορίζονται για τον τελικό χρήστη, οι ενδείξεις που αναφέρονται στις παραγράφους 1 και 2 είναι δυνατόν να τίθενται υπόψη του αγοραστή με κατάλληλο σύντομο σημείωμα στο σημείο πώλησης.

4. Στην περίπτωση που καταρτίζεται συνοδευτικό έγγραφο για μια αποστολή, είτε αυτή υποδιαιρείται σε πολλές μικρότερες μονάδες είτε όχι, ο προσδιορισμός των στοιχείων και ο κοινός αριθμός πρωτοκόλλου που ισχύει για ολόκληρο το φορτίο και το έγγραφο που το συνοδεύει πρέπει να βεβαιώνονται με τον ενδεδειγμένο τρόπο σε όλα τα στάδια της κυκλοφορίας.

5. Όταν κατά την κυκλοφορία αλλάζουν οι ενδείξεις που αναφέρονται στην παράγραφο 1 στοιχεία β), γ), δ), ε) ή στ) και αφορούν μία συγκεκριμένη αποστολή, οι αλλαγές αυτές πρέπει να δηλώνονται από την επιχείρηση ή τον υπεύθυνο, σύμφωνα με την παράγραφο 1 στοιχείο ζ).

Άρθρο 6

Κατά παρέκκλιση του άρθρου 5, οι ενδείξεις που αναφέρονται στο άρθρο 5 παράγραφος 1 στοιχεία γ) και δ) και στο μέρος Α του παραρτήματος Ι παράγραφος V σημεία 2 και 3, δεν απαιτούνται όταν:

α) εξασφαλίζεται ότι τα υλικά για ζωοτροφές θα παραδίδονται σε παρασκευαστές σύνθετων ζωοτροφών που έχουν καταχωρισθεί σε εθνικό κατάλογο σύμφωνα με το άρθρο 13 της οδηγίας 70/524/ΕΟΚ 7 δύνανται εντούτοις να υπάρχουν οι ενδείξεις.

Στην περίπτωση που δεν παρέχονται οι ενδείξεις που ορίζονται στο άρθρο 5 παράγραφος 1 στοιχεία γ) και δ), η ένδειξη που αναφέρεται στο άρθρο 5 παράγραφος 1 στοιχείο α) αντικαθίσταται από την ένδειξη «υλικό ζωοτροφών για καταχωρισμένους παρασκευαστές συνθέτων ζωοτροφών» και πρέπει να δηλώνεται το όνομα και η διεύθυνση του καταχωρισμένου παρασκευαστή σύνθετων ζωοτροφών 7

β) τίθενται σε κυκλοφορία προϊόντα φυτικής προελεύσεως, μετά τη συγκομιδή, στη φυσική τους κατάσταση, νωπά ή διατηρημένα, είτε έχουν υποβληθεί σε απλή φυσική επεξεργασία είτε όχι και δεν έχουν υποβληθεί σε επεξεργασία με πρόσθετες ύλες 7

γ) τίθενται σε κυκλοφορία ζωικής προελεύσεως υλικά για ζωοτροφές νωπά ή διατηρημένα, που έχουν υποβληθεί σε απλή φυσική επεξεργασία ή όχι, σε ποσότητες μικρότερες των 10 χιλιογράμμων, που προορίζονται για τον τελικό χρήστη και τα ζώα συντροφιάς 7

δ) παρέχονται προσωρινά δεδομένα που ορίζουν τα ελάχιστα ή μέγιστα εγγυημένα επίπεδα για υλικά ζωοτροφών από τρίτες χώρες που τίθενται για πρώτη φορά σε κυκλοφορία στην Κοινότητα, υπό την προϋπόθεση ότι εξασφαλίζεται ότι τα τελικά δεδομένα θα παρασχθούν εντός έξι εργάσιμων ημερών. Στην περίπτωση που τα δεδομένα είναι προσωρινά πρέπει να προστίθεται η ένδειξη «προσωρινά δεδομένα υπό διερεύνηση από (14), με αριθμό (15) που πρέπει να επιβεβαιωθούν πριν από (16)».

Άρθρο 7

1. Τα κράτη μέλη ορίζουν ότι τα υλικά για ζωοτροφές που απαριθμούνται στο μέρος Β του παραρτήματος Ι είναι δυνατόν να κυκλοφορούν μόνον υπό τις ονομασίες που ορίζονται σ' αυτόν τον κατάλογο και υπό τον όρο ότι ανταποκρίνονται στις περιγραφές που δίδονται και σε οποιεσδήποτε απαιτήσεις όσον αφορά τη σύστασή τους που θεσπίζονται σ' αυτόν.

2. Τα κράτη μέλη επιτρέπουν την κυκλοφορία υλικών για ζωοτροφές διαφορετικών από αυτά που περιλαμβάνονται στον κατάλογο ο οποίος αναφέρεται στην παράγραφο 1, υπό την προϋπόθεση ότι φέρουν ονομασίες διαφορετικές από αυτές οι οποίες περιλαμβάνονται στον προαναφερόμενο κατάλογο και οι οποίες δεν μπορούν να παραπλανήσουν τον αγοραστή.

Άρθρο 8

Τα κράτη μέλη ορίζουν ότι:

α) τα υλικά για ζωοτροφές που περιέχουν υψηλότεορ επίπεδο ανεπιθυμήτων ουσιών και προϊόντων από το επιτρεπόμενο για τα υλικά ζωοτροφών από την οδηγία 74/63/ΕΟΚ, είναι δυνατόν να κυκλοφορούν μόνον εφόσον προορίζονται για χρήση από καταχωρισμένους παρασκευαστές σύνθετων ζωοτροφών, που είναι καταχωρισμένοι σε εθνικό κατάλογο σύμφωνα με το άρθρο 13 παράγραφος 3 της οδηγίας 70/524/ΕΟΚ 7

β) τα υλικά για ζωοτροφές του στοιχείου α) πρέπει, κατά παρέκκλιση του άρθρο 5 παράγραφος 1 στοιχείο α), να φέρουν στην ετικέτα τους την ένδειξη «υλικά ζωοτροφών για καταχωρισμένους παρασκευαστές σύνθετων ζωοτροφών».

Άρθρο 9

Όσον αφορά τις ενδοκοινοτικές συναλλαγές, οι ενδείξεις που τυπώνονται στο συνοδευτικό έγγραφο, στις συσκευασίες, στα δοχεία ή στην ετικέτα που επισυνάπτεται πρέπει να εκφράζονται σε γλώσσα εύκολα κατανοητά από τον αγοραστή ή να παρέχονται με οποιοδήποτε άλλο ενδεδειγμένο μέσο. Αυτό δεν θίγει τη χρήση περισσοτέρων της μιας γλωσσών για τις ενδείξεις αυτές.

Άρθρο 10

Τα κράτη μέλη εξασφαλίζουν ότι τα υλικά για ζωοτροφές δεν υπόκεινται, για λόγους που αφορούν τις διατάξεις που περιλαμβάνονται στην παρούσα οδηγία, σε περιορισμούς σχετικούς με την κυκλοφορία, άλλους από αυτούς που προβλέπονται στην παρούσα οδηγία.

Άρθρο 11

Σύμφωνα με τη διαδικασία που θεσπίζεται στο άρθρο 14:

α) μπορεί να θεσπιστεί σύστημα κωδικών αριθμών των περιλαμβανόμενων στον κατάλογο υλικών για ζωοτροφές, βασιζόμενο σε γλωσσάρια σχετικά με την καταγωγή, το μέρος, τη διαδικασία και ωρίμανση/ποιότητα των υλικών για ζωοτροφές, για την υποβοήθηση της διεθνούς ταυτοποίησης των ζωοτροφών-ειδικότερα του ονόματος και της περιγραφής 7

β) υπό το φως της προόδου των επιστημονικών και τεχνικών γνώσεων, μπορούν να γίνονται τροποποιήσεις στο παράρτημα Ι.

Άρθρο 12

Τα κράτη μέλη λαμβάνουν όλα τα απαραίτητα μέτρα για τη διενέργεια επισήμων ελέγχων κατά την κυκλοφορία, τουλάχιστον δειγματοληπτικά, ούτως ώστε να διασφαλίζεται η τήρηση των απαιτήσεων της παρούσας οδηγίας.

Άρθρο 13

Η Επιτροπή επικουρείται από τη Μόνιμη Επιτροπή Ζωοτροφών, που συνεστήθη με την απόφαση 70/372/ΕΟΚ του Συμβουλίου (17), καλούμενη στο εξής «η επιτροπή».

Άρθρο 14

Όταν ακολουθείται η διαδικασία που ορίζεται στο παρόν άρθρο, ισχύουν οι ακόλουθες διατάξεις.

Ο εκπρόσωπος της Επιτροπής των Ευρωπαϊκών Κοινοτήτων υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της σχετικά με αυτό το σχέδιο, εντός χρονικής προθεσμίας την οποία ο πρόεδρός της μπορεί να ορίσει ανάλογα με τον επείγοντα χαρακτήρα του θέματος και με ψηφοφορία αν παραστεί ανάγκη.

Η γνώμη καταχωρίζεται στα πρακτικά 7 επιπλέον, κάθε κράτος μέλος έχει το δικαίωμα να ζητήσει να καταχωρισθεί η γνώμη του στα πρακτικά.

Η Επιτροπή των Ευρωπαϊκών Κοινοτήτων λαμβάνει σοβαρά υπόψη της τη γνώμη της επιτροπής. Ενημερώνει την επιτροπή για τον τρόπο με τον οποίο λήφθηκε υπόψη η γνώμη της.

Άρθρο 15

1. Η οδηγία 70/524/ΕΟΚ τροποποιείται ως εξής:

1. Ο όρος «απλές ζωοτροφές» σε κάθε περίπτωση αντικαθίσταται από τον όρο «υλικά για ζωοτροφές».

2. Το άρθρο 2 στοιχείο στ) αντικαθίσταται από το ακόλουθο κείμενο:

«στ) "υλικά για ζωοτροφές": τα διάφορα προϊόντα φυτικής ή ζωικής προέλευσης σε φυσική κατάσταση, νωπά ή συντηρημένα, και τα παράγωγα των βιομηχανικών τους μεταποιήσεων, καθώς και οι οργανικές ή ανόργανες ουσίες, είτε περιέχουν πρόσθετες ύλες είτε όχι, που προορίζονται να χρησιμοποιηθούν για την από του στόματος διατροφή των ζώων, είτε αυτούσιες είτε σε μεταποιημένη μορφή, για την παρασκευή συνθέτων ζωοτροφών ή ως φορείς προμιγμάτων 7»

3. Το άρθρο 2 στοιχείο ζ) αντικαθίσταται από το ακόλουθο κείμενο:

«ζ) "σύνθετες ζωοτροφές": μείγματα υλικών για ζωοτροφές που προορίζονται για την από του στόματος διατροφή των ζώων ως πλήρεις ή συμπληρωματικές ζωοτροφές.»

2. Η οδηγία 74/63/ΕΟΚ τροποποιείται ως εξής:

1. Ο όρος «απλές ζωοτροφές» σε κάθε περίπτωση αντικαθίσταται από τον όρο «υλικά για ζωοτροφές».

2. Το άρθρο 2 στοιχείο β) αντικαθίσταται από το ακόλουθο κείμενο:

«β) "υλικά για ζωοτροφές": τα διάφορα προϊόντα φυτικής ή ζωικής προέλευσης σε φυσική κατάσταση, νωπά ή συντηρημένα, και τα παράγωγα των βιομηχανικών τους μεταποιήσεων, καθώς και οι οργανικές ή ανόργανες ουσίες, είτε περιέχουν πρόσθετες ύλες είτε όχι, που προορίζονται να χρησιμοποιηθούν για την από του στόματος διατροφή των ζώων, είτε αυτούσιες είτε σε μεταποιημένη μορφή, για την παρασκευή συνθέτων ζωοτροφών ή ως φορείς προμιγμάτων.»

3. Το άρθρο 2 στοιχείο η) αντικαθίσταται από το ακόλουθο κείμενο:

«η) "σύνθετες ζωοτροφές": μείγματα υλικών για ζωοτροφές που προορίζονται για την από του στόματος διατροφή των ζώων ως πλήρεις ή συμπληρωματικές ζωοτροφές.»

4. Το άρθρο 2 στοιχείο θ) αντικαθίσταται από το ακόλουθο κείμενο:

«θ) "υλικά ζωοτροφών για καταχωρισμένους παρασκευαστές σύνθετων ζωοτροφών": τα διάφορα προϊόντα φυτικής ή ζωικής προέλευσης σε φυσική κατάσταση, νωπά ή συντηρημένα, και τα παράγωγα των βιομηχανικών τους μεταποιήσεων, καθώς και οι οργανικές ή ανόργανες ουσίες, είτε περιέχουν πρόσθετες ύλες είτε όχι, που προορίζονται να χρησιμοποιηθούν για την παρασκευή συνθέτων ζωοτροφών ή ως φορείς προμιγμάτων.»

5. Ο όρος «πρώτες ύλες» σε κάθε περίπτωση αντικαθίσταται από τον όρο «υλικά ζωοτροφών για καταχωρισμένους παρασκευαστές σύνθετων ζωοτροφών» 7

6. Ο όρος «πρώτη ύλη» σε κάθε περίπτωση αντικαθίσταται από τον όρο «υλικό ζωοτροφών για καταχωρισμένους παρασκευαστές σύνθετων ζωοτροφών».

7. Ο όρος «απλή ζωοτροφή» στο άρθρο 3α παράγραφος 2 αντικαθίσταται από τον όρο «υλικό για ζωοτροφές».

8. Το παράρτημα ΙΙ της οδηγίας 74/63/ΕΟΚ τροποποιείται όπως προβλέπει το παράρτημα ΙΙ της παρούσας οδηγίας.

3. Η οδηγία 80/511/ΕΟΚ τροποποιείται ως εξής:

Στο άρθρο 1 παράγραφος 2 στοιχείο β), ο όρος «συστατικά» αντικαθίσταται από τον όρο «υλικά για ζωοτροφές».

4. Η οδηγία 82/471/ΕΟΚ τροποποιείται ως εξής:

Στο άρθρο 1 παράγραφος 2:

1. οι λέξεις «απλών ζωοτροφών και» στο στοιχείο δ) διαγράφονται 7

2. προστίθεται νέο στοιχείο ζ) το οποίο έχει ως εξής:

«ζ) η κυκλοφορία υλικών για ζωοτροφές».

5. Η οδηγία 84/475/ΕΟΚ τροποποιείται ως εξής:

1. Ο όρος «συστατικά» αντικαθίσταται σε κάθε περίπτωση από τον όρο «υλικά για ζωοτροφές».

2. Στην πέμπτη αιτιολογική σκέψη, ο όρος «συστατικό» αντικαθίσταται από τον όρο «υλικό για ζωοτροφές».

6. Η οδηγία 91/357/ΕΟΚ τροποποιείται ως εξής:

1. Στο άρθρο 1 ο όρος «συστατικό» αντικαθίσταται από τον όρο «υλικό για ζωοτροφές».

2. Ο όρος «συστατικά» αντικαθίσταται σε κάθε περίπτωση από τον όρο «υλικά για ζωοτροφές».

7. Η οδηγία 91/516/ΕΟΚ τροποποιείται ως εξής:

ο όρος «συστατικά» αντικαθίσταται σε κάθε περίπτωση από τον όρο «υλικά για ζωοτροφές».

8. Η οδηγία 92/87/ΕΟΚ τροποποιείται ως εξής:

1. Ο όρος «συστατικό» αντικαθίσταται σε κάθε περίπτωση από τον όρο «υλικό για ζωοτροφές».

2. Ο όρος «συστατικά» αντικαθίσταται σε κάθε περίπτωση από τον όρο «υλικά για ζωοτροφές».

9. Η οδηγία 93/74/ΕΟΚ τροποποιείται ως εξής:

1. Στο άρθρο 5 παράγραφος 8 ο όρος «συστατικά» αντικαθίσταται σε κάθε περίπτωση από τον όρο «υλικά για ζωοτροφές».

2. Το άρθρο 2 στοιχείο β) αντικαθίσταται από το ακόλουθο κείμενο:

«β) "σύνθετες ζωοτροφές": μείγματα υλικών για ζωοτροφές τα οποία προορίζονται για την από του στόματος διατροφή των ζώων ως πλήρεις ή συμπληρωματικές ζωοτροφές.»

Άρθρο 16

Η οδηγία 77/101/ΕΟΚ καταργείται.

Άρθρο 17

Τα κράτη μέλη θέτουν σε ισχύ τις απαραίτητες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία μέχρι τις 30 Ιουνίου 1997. Ενημερώνουν αμέσως σχετικά την Επιτροπή.

Τα μέτρα αυτά, όταν λαμβάνονται από τα κράτη μέλη, πρέπει να περιλαμβάνουν αναφορά στην παρούσα οδηγία ή να συνοδεύονται από τέτοια αναφορά κατά την επίσημη δημοσίευσή τους. Οι τρόποι με τους οποίους πραγματοποιείται αυτή η αναφορά αποφασίζονται από τα κράτη μέλη.

Άρθρο 18

Οι εγκριθείσες διατάξεις εφαρμόζονται από την 1η Ιουλίου 1997.

Τα κράτη μέλη θεσπίζουν, ωστόσο, ότι τα υλικά για ζωοτροφές που έχουν τεθεί σε κυκλοφορία πριν την 1η Ιουλίου 1997 και δεν είναι σύμφωνα με την παρούσα οδηγία μπορούν να εξακολουθήσουν να κυκλοφορούν έως τις 30 Ιουνίου 1998.

Άρθρο 19

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 20

Η παρούσα οδηγία απευθύνεται στα κράτη μέλη.

(1) ΕΕ αριθ. L 32 της 3. 2. 1977, σ. 1.

(2) ΕΕ αριθ. L 353 της 17. 12. 1990, σ. 48.

(3) ΕΕ αριθ. L 86 της 6. 4. 1979, σ. 30.

(4) ΕΕ αριθ. L 237 της 22. 9. 1993, σ. 23.

(5) ΕΕ αριθ. L 38 της 11. 2. 1974, σ. 31.

(6) ΕΕ αριθ. L 319 της 4. 11. 1992, σ. 19.

(7) ΕΕ αριθ. L 270 της 14. 12. 1970, σ. 1.

(8) ΕΕ αριθ. L 126 της 21. 5. 1980, σ. 14.

(9) ΕΕ αριθ. L 213 της 21. 7. 1982, σ. 8.

(10) ΕΕ αριθ. L 213 της 21. 7. 1982, σ. 8.

(11) ΕΕ αριθ. L 193 της 17. 7. 1991, σ. 34.

(12) ΕΕ αριθ. L 281 της 9. 10. 1991, σ. 23.

(13) ΕΕ αριθ. L 237 της 22. 9. 1993, σ. 23.

(14) Το όνομα και η διεύθυνση του εργαστηρίου που διενεργεί τις αναλύσεις.

(15) Αριθμός πρωτοκόλλου με τον οποίο γίνεται η ανάλυση των τελικών δεδομένων.

(16) Ημερομηνία τα προσωρινά δεδομένα.

(17) ΕΕ αριθ. L 170 της 3. 8. 1970, σ. 1.

ΠΑΡΑΡΤΗΜΑ I

ΜΕΡΟΣ Α Γενικά

Ι. ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ

1. Τα υλικά για ζωοτροφές κατατάσσονται και ονομάζονται στο μέρος Β, σύμφωνα με τα ακόλουθα κριτήρια:

- πρόλευση του προϊόντος/παραπροϊόντος: φυτικό, ζωικό, ανόργανο,

- μέρος του προϊόντος/παραπροϊόντος που χρησιμοποιείται: ολόκληρο, σπόροι, κόνδυλοι, οστά,

- επεξεργασία στην οποία έχει υποβληθεί το προϊόν/παραπροϊόν π.χ. αποφλοίωση, εκχύλιση, θέρμανση ή/και το παραγόμενο προϊόν/παραπροϊόν όπως είναι π.χ. νιφάδες, πίτυρο, πούλπα, λίπος,

- ωριμότητα του προϊόντος/παραπροϊόντος ή/και ποιότητα του προϊόντος/παραπροϊόντος: «χαμηλή περιεκτικότητα σε γλυκοζινολικές ενώσεις» «πλούσιο σε λιπαρές ουσίες» «χαμηλής περιεκτικότητας σε ζάχαρη».

2. Ο κατάλογος των συστατικών υποδιαιρείται σε δώδεκα κεφάλαια:

1. Σπόροι δημητριακών, προϊόντα και παραπροϊόντα αυτών

2. Ελαιούχοι σπόροι, ελαιούχοι καρποί, προϊόντα και παραπροϊόντα αυτών

3. Σπέρματα ψυχανθών, προϊόντα και παραπροϊόντα αυτών

4. Κόνδυλοι, ρίζες, προϊόντα και παραπροϊόντα αυτών

5. Άλλοι σπόροι και καρποί, προϊόντα και παραπροϊόντα αυτών

6. Συγκομιζόμενες χονδροειδείς ζωοτροφές και ινώδη υπολείμματα

7. Άλλα φυτά, προϊόντα και παραπροϊόντα αυτών

8. Προϊόντα γάλακτος

9. Προϊόντα χερσαίων ζώων

10. Ψάρια και άλλα θαλάσσια ζώα, προϊόντα και παραπροϊόντα αυτών

11. Ανόργανες ύλες

12. Διάφορα.

ΙΙ. ΔΙΑΤΑΞΕΙΣ ΟΣΟΝ ΑΦΟΡΑ ΤΗ ΒΟΤΑΝΙΚΗ ΚΑΘΑΡΟΤΗΤΑ

1. Η βοτανική καθαρότητα των προϊόντων και παραπροϊόντων που παρατίθενται στα μέρη Β και Γ δεν πρέπει να είναι μικρότερη από 95 %, εκτός αν ορίζεται διαφορετικό επίπεδο περιεκτικότητας στο μέρος Β ή στο μέρος Γ.

2. Τα ακόλουθα θεωρούνται ότι συνιστούν βοτανικές προσμείξεις:

α) φυσικές αλλά ακίνδυνες προσμείξεις (π.χ.: άχυρα και υπολείμματα αχύρων, σπόροι άλλων καλλιεργούμενων ειδών ή ζιζανίων) 7

β) αβλαβή υπολείμματα άλλων ελαιούχων σπόρων ή καρπών, που προέρχονται από προηγούμενη επεξεργασία, και των οποίων η περιεκτικότητα δεν υπερβαίνει το 0,5 %.

3. Τα εμφαινόμενα επίπεδα αναφέρονται στο βάρος του προϊόντος ως έχει.

ΙΙΙ. ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΟΝΟΜΑΣΙΑ

Όταν η ονομασία ενός υλικού για ζωοτροφές περιλαμβάνει μία ή περισσότερες λέξεις εντός παρενθέσεων, αυτή ή αυτές οι λέξεις είναι δυνατό να περιλαμβάνονται ή να παραλείπονται κατ'επιλογήν π.χ.: το έλαιο (από σπέρματα) σόγιας είναι δυνατό να δηλώνεται ως έλαιο από σπέρματα σόγιας ή ως έλαιο σόγιας.

IV. ΔΙΑΤΑΞΕΙΣ ΟΣΟΝ ΑΦΟΡΑ ΤΟ ΓΛΩΣΣΑΡΙΟ

Το γλωσσάριο που ακολουθεί αναφέρεται στις κυριότερες επεξεργασίες που χρησιμοποιούνται για την παρασκευή των υλικών για ζωοτροφές τα οποία περιγράφονται στα μέρη Β και Γ του παραρτήματος. Όταν στις ονομασίες αυτών των υλικών για ζωοτροφές περιλαμβάνεται μια κοινή ονομασία ή όρος του παρόντος γλωσσαρίου, η ονομασία της αντίστοιχης επεξεργασίας πρέπει να είναι σύμφωνη με το δεδομένο ορισμό.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

V. ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΠΕΡΙΕΚΤΙΚΟΤΗΤΕΣ ΠΟΥ ΟΡΙΖΟΝΤΑΙ Ή ΠΡΕΠΕΙ ΝΑ ΔΗΛΩΝΟΝΤΑΙ ΟΠΩΣ ΟΡΙΖΕΤΑΙ ΣΤΑ ΜΕΡΗ Β ΚΑΙ Γ

1. Οι περιεκτικότητες που ορίζονται ή πρέπει να δηλώνονται αναφέρονται στο βάρος του υλικού για ζωοτροφές, εκτός αν ορίζεται το αντίθετο.

2. Η περιεκτικότητα των υλικών για ζωοτροφές σε υγρασία πρέπει να δηλώνεται αν υπερβαίνει το 14,5 % του βάρους του υλικού για ζωοτροφές, εκτός αν ορίζεται το αντίθετο. Στην περίπτωση των υλικών για ζωοτροφές με περιεκτικότητα σε υγρασία που δεν υπερβαίνει τα παραπάνω όρια είναι δυνατόν να δηλώνεται και αυτή.

3. Η περιεκτικότητα των υλικών για ζωοτροφές σε τέφρα αδιάλυτη στο υδροχλωρικό οξύ πρέπει να δηλώνεται αν υπερβαίνει το 2,2 % ξηράς ύλης.

VI. ΔΙΑΤΑΞΕΙΣ ΣΧΕΤΙΚΕΣ ΜΕ ΤΟΥΣ ΠΑΡΑΓΟΝΤΕΣ ΔΕΣΜΕΥΣΗΣ ΚΑΙ ΜΕΤΟΥΣΙΩΣΗΣ

Όταν τα προϊόντα που αναφέρονται στη στήλη 2 του μέρους Β ή στη στήλη 1 του μέρους Γ του παραρτήματος χρησιμοποιούνται για τη μετουσίωση ή τη δέσμευση υλικών για ζωοτροφές, πρέπει να παρέχονται τα ακόλουθα στοιχεία:

- παράγοντες μετουσίωσης: είδος και ποσότητα των χρησιμοποιούμενων προϊόντων,

- παράγοντες δέσμευσης: είδος των χρησιμοποιούμενων προϊόντων.

Στην περίπτωση των παραγόντων δέσμευσης, η ποσότητα των χρησιμοποιούμενων προϊόντων δύναται να μην υπερβαίνει το 3 % του συνολικού βάρους.

VII. ΔΙΑΤΑΞΕΙΣ ΣΧΕΤΙΚΕΣ ΜΕ ΤΑ ΕΛΑΧΙΣΤΑ ΑΝΕΚΤΑ ΕΠΙΠΕΔΑ ΠΟΥ ΟΡΙΖΟΝΤΑΙ Ή ΠΡΕΠΕΙ ΝΑ ΔΗΛΩΝΟΝΤΑΙ ΟΠΩΣ ΟΡΙΖΕΤΑΙ ΣΤΑ ΜΕΡΗ Β ΚΑΙ Γ

Όταν, κατά τον επίσημο έλεγχο σύμφωνα με το άρθρο 12 της οδηγίας, βρεθεί ότι η σύνθεση υλικού για ζωοτροφές παρεκκλίνει από τη δηλωθείσα σύνθεση κατά τέτοιο τρόπο ώστε να μειώνεται η αξία του, επιτρέπονται τα ακόλουθα ελάχιστα ανεκτά επίπεδα:

α) για τις ακατέργαστες πρωτεΐνες:

- 2 μονάδες για δηλούμενη περιεκτικότητα 20 % και άνω,

- 10 % της δηλούμενης περιεκτικότητας η οποία δεν υπερβαίνει το 20 % αλλά είναι ανώτερη του 10 % 7

β) για ολικά σάκχαρα, «reducing sugars», σακχαρόζη, λακτόζη και γλυκόζη (δεξτρόζη):

- 2 μονάδες για δηλούμενη περιεκτικότητα 20 % και άνω,

- 10 % της δηλούμενης περιεκτικότητας για δηλούμενη περιεκτικότητα που δεν υπερβαίνει το 20 % αλλά είναι ανώτερη του 5 %,

- 0,5 της μονάδας για δηλούμενη περιεκτικότητα μικρότερη του 5 % 7

γ) για άμυλο και ινουλίνη:

- 3 μονάδες για δηλούμενη περιεκτικότητα 30 % και άνω,

- 10 % της δηλούμενης περιεκτικότητας για δηλούμενη περιεκτικότητα κατώτερη του 30 % που υπερβαίνει όμως το 10 %,

- 1 μονάδα για δηλούμενη περιεκτικότητα μικρότερη του 10 % 7

δ) για ακατέργαστα έλαια και λίπη:

- 1,8 μονάδες για δηλούμενη περιεκτικότητα 15 % και άνω,

- 12 % της δηλούμενης περιεκτικότητας για δηλούμενη περιεκτικότητα που δεν υπερβαίνει το 15 % και δεν είναι χαμηλότερη του 5 %,

- 0,6 της μονάδας για δηλούμενη περιεκτικότητα μικρότερη του 5 % 7

ε) για ακατέργαστες ίνες:

- 2,1 μονάδες για δηλούμενη περιεκτικότητα 14 % και άνω,

- 15 % της δηλούμενης περιεκτικότητας για δηλούμενη περιεκτικότητα που δεν υπερβαίνει το 14 % αλλά δεν είναι κατώτερη του 6 %,

- 0,9 της μονάδας για δηλούμενη περιεκτικότητα μικρότερη του 6 % 7

στ) για υγρασία και ακατέργαστη τέφρα:

- 1 μονάδα για δηλούμενη περιεκτικότητα 10 % και άνω,

- 10 % της δηλούμενης περιεκτικότητας για δηλούμενη περιεκτικότητα που δεν υπερβαίνει το 10 % και δεν είναι κατώτερη του 5 % 7

ζ) για ολικό φώσφορο, νάτριο, ανθρακικό ασβέστιο, ασβέστιο, μαγνήσιο, δείκτης οξύτητας και υλικό αδιάλυτο σε ελαφρό ορυκτέλαιο:

- 1,5 μονάδες για δηλούμενη περιεκτικότητα (τιμές) 15 % (15) και άνω, ανάλογα με την περίπτωση,

- 10 % της δηλούμενης περιεκτικότητας (τιμή) για δηλούμενη περιεκτικότητα (τιμές) που δεν υπερβαίνει το 15 % (15), αλλά δεν είναι χαμηλότερη του 2 % (2), ανάλογα με την περίπτωση,

- 0,2 της μονάδας για δηλούμενη περιεκτικότητα (τιμές) μικρότερη του 2 % (2) ανάλογα με την περίπτωση 7

η) για τέφρα αδιάλυτη στο υδροχλωρικό οξύ και τα άλατά του εκφραζόμενα ως NaCl:

- 10 % της δηλούμενης περιεκτικότητας για δηλούμενες περιεκτικότητες 3 % και άνω,

- 0,3 της μονάδας για δηλούμενη περιεκτικότητα μικρότερη του 3 % 7

θ) για καρωτίνη, βιταμίνη Α και ξανθοφύλλη:

- 30 % της δηλούμενης περιεκτικότητας 7

ι) για μεθειονίνη, λυσίνη και πτητικές αζωτούχες βάσεις:

- 20 % της δηλούμενης περιεκτικότητας.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

Η οδηγία 74/63/ΕΟΚ τροποποιείται ως εξής:

Στο μέρος Β του παραρτήματος ΙΙ, στη στήλη 1 και τη στήλη 2, αντίστοιχα, απαριθμούνται όλες οι ανεπιθύμητες ουσίες και προϊόντα, εκτός από την αφλατοξίνη, το κάδμιο και το αρσενικό της στήλης 1 του παραρτήματος Ι, και τα σχετικά υλικά για ζωοτροφές, συμπεριλαμβανομένων των οριζόμενων πιθανών εξαιρέσεων της στήλης 2 του παραρτήματος Ι.